શાહરુખ ખાન પોતાની કરિયરના ખરાબ સમયમાંથી પસાર થઇ રહ્યો છે. ‘દિલવાલે’ અને ‘ફેન’ના નબળા પ્રદર્શનના કારણે તેનું સિંહાસન ડોલવા લાગ્યું છે. હવે તો તેને પોતાની ફિલ્મ માટે યોગ્ય ડેટ્સ પણ મળી રહી નથી. તેની સામે કોઇ પણ વ્યક્તિ પોતાની ફિલ્મ રિલીઝ કરવાથી ગભરાતી નથી. દિવાળી જેવા તહેવારો પર શાહરુખ ખાન સોલો રિલીઝ ઇચ્છે છે, પરંતુ એવું થઇ રહ્યું નથી. આવા સમયે શાહરુખને પોતાના ખાસ દોસ્ત અને સુપરહિટ ફિલ્મ નિર્દેશક આદિત્ય ચોપરાની યાદ આવી. શાહરુખ સતત આદિત્ય સાથે વાત કરી રહ્યો છે કે તે શાહરુખને લઇને એવી કોઇ ફિલ્મ બનાવે, જેના કારણે તેની સ્થિતિ મજબૂત થાય.